sukhrobnurali/uzbek-legal-corpus huggingface dataset:
OʻZBEKISTON RESPUBLIKASI BANK-MOLIYA AKADEMIYASIDA SOLIQ IShLARI FAKULTETINI TAShKIL ETISh TOʻGʻRISIDA
(resolution, 2021-02-22)

Soliq organlarining rahbar kadrlar boʻgʻinining kasb tayyorgarligini va ularni qayta tayyorlashni tubdan yaxshilash, shuningdek Oʻzbekiston Respublikasi soliq tizimini rivojlantirish istiqbollari boʻyicha ilmiy tadqiqotlarni muvofiqlashtirish va chuqurlashtirish maqsadida Vazirlar Mahkamasi qaror qiladi: 1. Oʻzbekiston Respublikasi bank-moliya akademiyasida soliq ishlari fakulteti tashkil etilsin. 2. Quyidagilar bank-moliya akademiyasi soliq ishlari fakultetining asosiy vazifalari va faoliyati yoʻnalishlari etib belgilansin: respublika soliq tizimi uchun “Soliqlar va soliqqa tortish” mutaxassisligi boʻyicha magistr darajasi beriladigan yuqori malakali mutaxassislar tayyorlash; xalqaro soliq ishidagi eng yangi yutuqlarni tizimli oʻqitish yoʻli bilan respublika soliq organlarining rahbar xodimlari va mutaxassislarini qayta tayyorlash va ularning malakasini oshirish; mamlakatda soliqlar va soliqqa tortish tizimining nazariyasi, amaliyoti va istiqbollari masalalari boʻyicha chuqurlashtirilgan ilmiy tadqiqotlarni tashkil etish; soliqlar va soliqqa tortish tizimini takomillashtirish sohasida dasturlar, loyihalar, tavsiyalarni ilmiy-uslubiy ekspertiza qilish; soliqlar va soliqqa tortish masalalari boʻyicha darsliklar, oʻquv qoʻllanmalari va ilmiy-uslubiy ishlanmalar tayyorlash va nashr etish. 3. Belgilansinki, akademiya soliq ishlari fakultetiga oʻqishga respublika soliq organlarining oliy maʼlumotli, Davlat soliq qoʻmitasi tizimida kamida ikki yillik ish stajiga ega boʻlgan yuqori va oʻrta boʻgʻin rahbarlari, yetakchi mutaxassislari qabul qilinadi. 4. Akademiya rektori Davlat soliq qoʻmitasi va Oʻzbekiston Respublikasi Banklar uyushmasi bilan birgalikda ikki hafta muddatda: soliq ishlari fakulteti tashkil etilishini hisobga olib akademiya shtatlar jadvalini, tuzilmasini qayta koʻrib chiqsin va tasdiqlasin; koʻrsatib oʻtilgan mutaxassislik boʻyicha oʻquv rejalari va dasturlarini ishlab chiqsin; soliq organlari tizimining tayyorlanishi, qayta tayyorlanishi va malakasi oshirilishi kerak boʻlgan mansabdor shaxslari roʻyxatini, ularni qabul qilish va akademiyada oʻqishni tamomlagandan keyin ishga yoʻllash tartibini belgilasin; 1997-1998 oʻquv yilida akademiya soliq ishlari fakultetiga 20 kishini qabul qilsin. 5. Oʻzbekiston Respublikasi Davlat soliq qoʻmitasi 1997-yildan boshlab har yili Bank-moliya akademiyasiga oʻquv jarayonini va ilmiy uslubiy ishlarni tashkil etish, fakultetning moddiy-texnika bazasini mustahkamlash, oʻqituvchilar va eng yaxshi tinglovchilarning “Soliqlar va soliqqa tortish” mutaxassisligi boʻyicha xorijiy soliq muassasalari va moliya tashkilotlarida amaliy ish tajribasidan oʻtishi uchun soliq organlarini rivojlantirish jamgʻarmasi hisobidan zarur mablagʻlar ajratsin. 6. Mazkur qarorning bajarilishini nazorat qilish Bosh vazir oʻrinbosari B.S. Hamidov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-09-09)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1996-yil 23-noyabrda Amman shahrida imzolangan Oʻzbekiston Respublikasi Hukumati bilan Iordaniya Hoshimilar Qirolligi Hukumati oʻrtasida savdo va iqtisodiy hamkorlik toʻgʻrisidagi Bitim; 1996-yil 24-noyabrda Amman shahrida imzolangan Oʻzbekiston Respublikasi Hukumati bilan Iordaniya Hoshimilar Qirolligi Hukumati oʻrtasida oʻzlarining tegishli hududlariaro va hududlaridan tashqarida havo qatnovi toʻgʻrisida tuzilgan Bitim. 2 Bosh vazir oʻrinbosarlari va Tashqi ishlar vaziri mazkur shartnomalarda nazarda tutilgan Oʻzbekiston Respublikasining majburiyatlari bajarilishi ustidan nazoratni taʼminlasin.
“OʻZKEYSSERVIS” OʻZBEKISTON — AMERIKA KOʻSHMA KORXONASINI TASHKIL ETISH TOʻGʻRISIDA
(resolution, 2006-07-07)

Yuqori unum bilan ishlaydigan texnika va asbob-uskunalarga servis xizmati koʻrsatishni hamda ularni tuzatishni, Oʻzbekiston Respublikasi Hukumati bilan “Keys korporeyshn” kompaniyasi (AQSH) oʻrtasidagi Bitimni amalda roʻyobga chiqarishni taʼminlash maqsadida Vazirlar Mahkamasi qaror qiladi: 1. “Oʻzqishloqxoʻjaliktaʼminottuzatish” davlat-kooperativ qoʻmitasi, Oʻzbekiston banklari uyushmasi va “Oʻzqishloqxoʻjalikmash-xolding” kompaniyasining “Keys Ekvipment xoldingz Limited” (AQSH) firmasi bilan birgalikda 4.117.500 AQSH dollari miqdorida va ilovaga* muvofiq taqsimlangan ustav jamgʻarmasi boʻlgan yuqori unum bilan ishlaydigan texnika va asbob-uskunalarga servis xizmati koʻrsatish hamda ularni tuzatish boʻyicha masʼuliyati cheklangan jamiyat turidagi “OʻzKeysservis” qoʻshma korxonasi tashkil etish toʻgʻrisidagi taklifi qabul qilinsin. 2. “Oʻzqishloqxoʻjaliktaʼminottuzatish” davlat-kooperativ qoʻmitasiga ishlab turgan viloyat texnika markazlarining bir qismi hisoblangan binolar, imoratlar va asbob-uskunalar uchun 20 yil davomidagi ijara haqi qiymatini qoʻshma korxonaning ustav jamgʻarmasiga oʻz ulushi sifatida (27,5 foiz) qoʻshishiga ruxsat etilsin. 3. “OʻzKeysservis” qoʻshma korxonasi faoliyatining quyidagi asosiy yoʻnalishlari maʼqullansin: ham kafolatli davrda, ham kafolatli davrdan keyin qishloq xoʻjaligi texnikasiga servis hamda texnika xizmati koʻrsatish va ularni tuzatish; ehtiyot qismlarni yetkazib berishning markazlashtirilgan tizimini tashkil etish; “OʻzKeysmash” qoʻshma korxonasi buyumlarini va yangidan tashkil etiladigan qoʻshma korxonalar mahsulotlarini kafolatli kuzatib borilishini taʼminlash. 4. Makroiqtisodiyot va statistika vazirligi “OʻzKeysservis” qoʻshma korxonasini Oʻzbekiston Respublikasining Investitsiya dasturiga kiritsin. 6. Oʻzbekiston Respublikasi Markaziy banki “OʻzKeysservis” qoʻshma korxonasiga Oʻzbekiston Respublikasi tashqarisida xorijiy valyutada schyot ochish, qarz olish va ularni uzish uchun ruxsatnomalar berilishini taʼminlasin, 8. Mazkur qarorning bajarilishini nazorat qilish Oʻzbekiston Respublikasi bosh vazirining oʻrinbosari A.I. Muhitdinov zimmasiga yuklansin.
XALQARO BITIMLARNI TASDIQLASH TOʻGʻRISIDA
(resolution, 1998-05-27)

Oʻzbekiston Respublikasi “Oʻzbekiston Respublikasining xalqaro shartnomalari toʻgʻrisida”gi Qonunining 20-moddasiga muvofiq Vazirlar Mahkamasi qaror qiladi: 1. Quyidagilar tasdiqlansin: 24-iyul 1997-yili Cholpon-Ata shahrida davlat rahbarlari tomonidan imzolangan BMT qoʻllovidagi Markaziy Osiyo batalyoni harbiy xizmatchilarining maqomi toʻgʻrisida Qozogʻiston Respublikasi, Qirgʻiz Respublikasi va Oʻzbekiston Respublikasi oʻrtasidagi kelishuv. 2. Oʻzbekiston Respublikasi Bosh vazirining oʻrinbosarlari, mudofaa vaziri (Ahmedov) va Tashqi ishlar vaziri (Kamilov) mazkur kelishuvlar boʻyicha Oʻzbekiston Respublikasining majburiyatlarini oʻz vaqtida bajarilishini nazorat qilishlarini taʼminlasinlar.
Kadrlar tayyorlash milliy dasturi toʻgʻrisida
(law, 2020-09-24)

Oʻzbekiston Respublikasi Oliy Majlisi qaror qiladi: 1. Kadrlar tayyorlash milliy dasturi tasdiqlansin. 2. Oʻzbekiston Respublikasi Vazirlar Mahkamasi Kadrlar tayyorlash milliy dasturini bosqichma-bosqich roʻyobga chiqarish yuzasidan kompleks tadbirlar rejasini ishlab chiqib amalga oshirsin. Davlat budjetini tasdiqlashda milliy dasturning moliyaviy va moddiy taʼminotiga alohida eʼtibor berilsin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-08-28)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. 1996-yil 12-aprel kuni MDH Hukumat rahbarlari Kengashi yigʻilishida imzolangan quyidagi shartnomalar tasdiqlansin: Magistral quvurlar orqali neft va neft mahsulotlari tranziti boʻyicha kelishilgan siyosatni amalga oshirish toʻgʻrisidagi Bitim; Oʻzaro yetkazib beriladigan mahsulotlarga mehnat muhofazasi boʻyicha muvofiqlashtirilgan normalar va talablarni ishlab chiqish hamda ularga rioya qilish tartibi toʻgʻrisidagi Bitim; Xavfli va boshqa chiqindilarning transchegaraviy tashilishi ustidan nazorat qilish toʻgʻrisidagi Bitim; Iqtisodiyot sohasidagi jinoyatlarga qarshi kurashda hamkorlik toʻgʻrisidagi Bitim. 2 Bosh vazir oʻrinbosarlari va Tashqi ishlar vaziriga, mazkur shartnomalarda nazarda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
XORIJIY SARMOYALARI BOʻLGAN KORXONALAR IShLAB ChIQARADIGAN MAHSULOT EKSPORTINI RAGʻBATLANTIRIShGA OID QOʻShIMChA ChORA-TADBIRLAR TOʻGʻRISIDA
(decree, 2020-07-09)

Respublikaning eksport salohiyatini kengaytirish, xorijiy sarmoyalari boʻlgan korxonalarning valyuta bilan oʻzini oʻzi qoplash imkoniyatini oshirish, ular tomonidan raqobatbardosh mahsulot ishlab chiqarishni hamda eksportga yetkazib berishni koʻpaytirish uchun qulay shart-sharoitlarni yaratish maqsadida: 1. 1997-yilning 1-sentabridan boshlab oʻzi ishlab chiqaradigan mahsulotni erkin almashtiriladigan valyutaga eksport qiluvchi xorijiy sarmoyalari boʻlgan ishlab chiqarish korxonalari uchun quyidagi qoʻshimcha imtiyozlar va afzalliklar belgilansin: oʻzi ishlab chiqargan mahsulotga eksport boj toʻlovlari bekor qilinsin; xaridorlarga xizmat qiluvchi tijorat banklarining kafolatlari mavjud boʻlgan hamda amaldagi qonunlarda koʻzda tutilgan valyuta daromadi tushumi muddatlariga rioya etilgan taqdirda oʻz mahsulotini oldindan haq toʻlamasdan va akkreditiv ochmasdan eksport qilish huquqi berilsin; chet ellarda tashqi bozorlarning marketing tadqiqotlari hamda ishlab chiqarayotgan mahsulotni reklama qilish maqsadida savdo uylari hamda vakolatxonalari ochib, ularga konsignatsiya shartlari asosida tovarlar yetkazib berishga ijozat berilsin; korxonalar oʻzi ishlab chiqaradigan eksport mahsulotining kontrakt narxlarini shartnoma asosida mustaqil shakllantirishlari belgilab qoʻyilsin. 3. Oʻzbekiston Respublikasi Davlat bojxona qoʻmitasi respublikada ishlab chiqarilayotgan mahsulotning noqonuniy olib chiqib ketilishi ustidan qattiq nazorat oʻrnatsin, amaldagi qonunlarni buzuvchilarga nisbatan maʼmuriy, shu jumladan jinoiy javobgarlik kabi qatʼiy choralarni qoʻllasin.
SUGʻORILADIGAN YERLARDA GʻALLA VA DUKKAKLI OʻSIMLIKLAR ILMIY-TADQIQOT INSTITUTINI TAShKIL ETISh TOʻGʻRISIDA
(resolution, 2021-02-22)

Gʻalla va dukkakli don ekinlari seleksiyasi va urugʻchiligini rivojlantirish, ularni sugʻoriladigan yerlarda ekish texnologiyalarini takomillashtirish maqsadida Vazirlar Mahkamasi qaror qiladi: 1. Oʻzbekiston Qishloq xoʻjaligi ilmiy-ishlab chiqarish markazi, Oʻzbekiston Respublikasi Qishloq va suv xoʻjaligi vazirligining “Gʻalla” ilmiy-ishlab chiqarish birlashmasining Andijon filiali negizida Sugʻoriladigan yerlarda gʻalla va dukkakli oʻsimliklar ilmiy-tadqiqot institutini tashkil etish toʻgʻrisidagi taklifi qabul qilinsin. Institut boʻlinmalarining tuzilmasi 1-ilovaga muvofiq tasdiqlansin. 2. Gʻallaorol shahridagi “Gʻalla” ilmiy-ishlab chiqarish birlashmasi Gʻalla va dukkakli oʻsimliklar institutining filialiga aylantirilsin, unga lalmi dehqonchilik zonasida gʻalla, dukkakli va moyli ekinlar seleksiyasi, urugʻchiligi, ekish texnologiyalarini rivojlantirishning ilmiy muammolarini hal etish yuklansin. 4. Seleksiya va urugʻchilik, gʻalla, dukkakli don ekinlari va moyli ekinlar ekish texnologiyalari, takroriy va oraliq ekinlarni keng qoʻllash asosida sugʻoriladigan yerlardan yil davomida foydalanish boʻyicha tadqiqotlarni kengaytirish va chuqurlashtirish, gʻalla yetishtiruvchi yuksak rivojlangan mamlakatlarning yetakchi ilmiy muassasalari bilan aloqalarni mustahkamlash va rivojlantirish, ushbu mamlakatlar boshoqli don ekinlarining eng yaxshi navlarini oʻrganish va joriy etish, Gʻalla va dukkakli oʻsimliklar institutining asosiy vazifalari hisoblansin. 5. Oʻzbekiston Respublikasi Fan va texnika davlat qoʻmitasi gʻalla, dukkakli don ekinlari va moyli ekinlar yetishtirishni rivojlantirish muammolari boʻyicha tadqiqotlarni, respublikaning tabiiy-iqlim sharoitlari uchun boshoqli don ekinlarining yuqori unumli navlarini yaratishni ustuvor deb hisoblasin. 6. Boshoqli don ekinlari seleksiyasi va urugʻchiligi ilmiy taʼminlanishini rivojlantirish uchun “Oʻzdonmahsulot” davlat-aksiyadorlik korporatsiyasiga Andijon viloyatida yetishtirilgan 1997-yil hosilidan olingan boshoqli don ekinlari urugʻini xoʻjaliklarga sotish narxiga 0,025 foiz ustama bilan sotishga ruxsat berilsin, ushbu mablagʻlar keyinchalik Oʻzbekiston Qishloq xoʻjaligi ilmiy-ishlab chiqarish markaziga berilsin. 8. Andijon viloyati hokimligi (Obidov) bir oy muddatda Institutni zarur ishlab chiqarish binolari va telefon aloqasi bilan taʼminlash masalalarini hal etsin, Institutga ilmiy-tadqiqot ishlari olib borish uchun 300 ga sugʻoriladigan yer ajratsin. 9. Mazkur qarorning bajarilishini nazorat qilish Bosh vazirning oʻrinbosari A.I. Muhitdinov zimmasiga yuklansin.
HUKUMATLARARO BITIMNI TASDIQLASH TOʻGʻRISIDA
(resolution, 1997-08-18)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Oʻzbekiston Respublikasi Hukumati bilan Finlyandiya Respublikasi Hukumati oʻrtasida 1996-yil 9-fevralda Toshkent shahrida imzolangan Havo qatnovi toʻgʻrisidagi bitim tasdiqlansin. 2. Bosh vazir oʻrinbosari K.R.Raximov va tashqi ishlar vaziri A.X.Komilovga Oʻzbekiston Respublikasining mazkur Bitimda nazarda tutilgan majburiyatlari oʻz vaqtida bajarilishini nazorat qilish vazifasi yuklatilsin.
HUKUMATLARARO BITIMNI TASDIQLASH TOʻGʻRISIDA
(resolution, 1997-08-14)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 1997-yil 2-iyulda Lyuksemburg shahrida imzolangan Oʻzbekiston Respublikasi bilan Lyuksemburg Buyuk Gersogligi oʻrtasida ikkiyoqlama soliq solinishining oldini olish hamda daromad va sarmoya soliqlarini toʻlashdan bosh tortishni bartaraf qilish toʻgʻrisidagi Konvensiya tasdiqlansin. 2. Bosh vazir oʻrinbosari, makroiqtisodiyot va statistika vaziri B.S. Hamidov, tashqi ishlar vaziri A.X. Kamilov Oʻzbekiston Respublikasining ushbu Konvensiyada nazarda tutilgan majburiyatlarini oʻz vaqtida bajarilishi ustidan nazoratni taʼminlasinlar.
OʻZBEKISTON RESPUBLIKASI PREZIDENTINING “ALKOGOLLI MAHSULOT IShLAB ChIQARIShGA DAVLAT MONOPOLIYASINI JORIY ETISh TOʻGʻRISIDA”GI FARMONINI BAJARIShGA OID ChORA-TADBIRLAR HAQIDA
(decree, 2004-01-15)

Oʻzbekiston Respublikasi Prezidentining “Alkogolli mahsulot ishlab chiqarishga davlat monopoliyasini joriy etish toʻgʻrisida” 1997-yil 19-iyundagi PF-1790-son Farmoniga muvofiq Vazirlar Mahkamasi qaror qiladi: 2. Davlat soliq qoʻmitasi, Moliya vazirligi, Makroiqtisodiyot va statistika vazirligi, “Oʻzmevasabzavotuzumsanoat-xolding” xolding kompaniyasi, “Oʻzkimyosanoat” uyushmasi, “Oʻzdavstandart” markazi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari alkogolli mahsulot ishlab chiqaruvchi xoʻjalik yurituvchi subyektlarni, ularning mulkchilik shakllaridan qatʼi nazar, shu jumladan, xorijiy sarmoya jalb qilingan korxonalarni, ularning mazkur qarorga 3-ilovada keltirilgan talablarga muvofiqligi yuzasidan roʻyxatdan oʻtkazish dalolatnomalarini 1997-yil 1-sentabrgacha Vazirlar Mahkamasiga taqdim etsinlar. 3. 1998-yil 1-yanvardan boshlab bir oy savdo qilish uchun quyidagi cheklangan stavkalar belgilansin: savdo qilish huquqi uchun mahalliy yigʻim — eng kam oylik ish haqining ikki baravari miqdorida; vino-aroq mahsulotlari bilan savdo qilish huquqi uchun litsenziya yigʻimi — eng kam oylik ish haqining uch baravari miqdorida. Bunda savdo qilish huquqi uchun va litsenziya yigʻimi sertifikati (guvohnomasi) bir oydan oʻn ikki oygacha muddatga beriladi. 4. “Oʻzstandart” agentligi, mulkchilik shakllaridan qatʼi nazar, barcha korxonalarda alkogolli mahsulot ishlab chiqarishning texnologik rejimlarini va mahsulot sifatini muntazam ravishda nazorat qilsin. 5. Oʻzbekiston Respublikasi Adliya vazirligi oʻn kun muddatda Oʻzbekiston Respublikasining amaldagi qonunchiligiga oʻzgartirish va qoʻshimchalar kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Muhitdinov zimmasiga yuklansin.
OʻZBEKISTON RESPUBLIKASI HUKUMATINING BAʼZI QARORLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2026-02-08)

Oʻzbekiston Respublikasi Oliy Majlisining “Jurnalistlik faoliyatini himoya qilish toʻgʻrisida”, “Shahar yoʻlovchilar transporti toʻgʻrisida”, “Tabiiy monopoliyalar toʻgʻrisida”, “Geodeziya va kartografiya toʻgʻrisida” Oʻzbekiston Respublikasi qonunlarini amalga kiritish tartibi haqidagi qarorlarini, Oʻzbekiston Respublikasi Prezidentining “Xususiy tijorat banklarini tashkil qilishni ragʻbatlantirish chora-tadbirlari toʻgʻrisida” 1997-yil 24-apreldagi va “Tamaki mahsulotlari va alkogolli ichimliklarga aksiz markalari qoʻllanishni takomillashtirish toʻgʻrisida” 1997-yil 12-iyundagi farmonlarini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining baʼzi qarorlariga kiritiladigan ilova qilinayotgan oʻzgartirish va qoʻshimchalar tasdiqlansin. 2. Quyidagilar oʻz kuchini yoʻqotgan deb hisoblansin: Vazirlar Mahkamasining “Pedagog xodimlar bilan mehnat shartnomalari tuzishning kontrakt shakliga oʻtish toʻgʻrisida” 1992-yil 24-avgustdagi 394-son qarori; Vazirlar Mahkamasining “Toshkent shahri aholisiga yoʻlovchi tashish transporti xizmati koʻrsatishni tubdan yaxshilash chora-tadbirlari toʻgʻrisida” 1996-yil 19-avgustdagi 291-son qarori 10-bandining uchinchi va toʻrtinchi xatboshilari. 8. Vazirlar Mahkamasining 1996-yil 14-avgustdagi 285-son (Oʻzbekiston Respublikasi QT, 1996 i., 8-son, 24-modda) qarori bilan tasdiqlangan Oʻzbekiston Respublikasida chetdan keltiriladigan va respublikaning oʻzida ishlab chiqariladigan tamaki mahsulotlari va spirtli ichimliklarga aksiz markalarini qoʻllash tartibi toʻgʻrisidagi nizomning 4-bandi quyidagi tahrirda bayon qilinsin: “4. Savdo yoki ulgurji tarmoqdagi va aksiz markalari bilan markalanmagan spirtli ichimliklar va tamaki mahsulotlari soliq organlarining qarorlari asosida musodara qilinishi kerak”; 19 va 20-bandlar chiqarib tashlansin, 21 va 22-bandlar tegishlicha 19 va 20-bandlar deb hisoblansin. 9. Vazirlar Mahkamasining “1997-yilga ijtimoiy-iqtisodiy rivojlantirishning asosiy koʻrsatkichlar prognozi va Oʻzbekiston Respublikasi davlat budjeti toʻgʻrisida” 1996-yil 31-dekabrdagi 469-son qarorining 8-bandi yettinchi xatboshi quyidagi soʻzlar bilan toʻldirilsin: “xususiy tijorat banklarini daromaddan olinadigan soliqdan ozod qilish qismida ularni istisno qilgan holda”.
RESPUBLIKA AHOLISINI DORI-DARMONLAR BILAN TAʼMINLASh ChORA-TADBIRLARI TOʻGʻRISIDA
(resolution, 2021-02-22)

Inson manfaatlarini taʼminlash borasidagi chora-tadbirlar dasturini amalga oshirish va respublika tibbiyot muassasalarini asosiy dori-darmonlar bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Makroiqtisodiyot va statistika vazirligi “Oʻzfarmsanoat” davlat-aksiyadorlik konserniga keyinchalik Oʻzbekiston respublika tovar-xomashyo birjasida sotish uchun 200 ming tonna hajmda dizel yonilgʻisiga eksport kvotasi ajratsin. “Farmeksim” ochiq turdagi aksiyadorlik jamiyati Oʻzbekiston respublika tovar-xomashyo birjasidagi savdolarda “Oʻzfarmsanoat” konsernidan qatnashchi etib belgilansin. 2. “Oʻzdavneftmahsulot” davlat-aksiyadorlik birlashmasiga “Oʻzfarmsanoat” uchun ajratilgan dizel yonilgʻisi qoʻshilgan qiymat soligʻini va aksiz soligʻini hisobga olgan holda yuklab joʻnatish kunida Fargʻona neftni qayta ishlash zavodining sotish narxlari boʻyicha, keyinchalik jahon bozorida shakllangan narxlar boʻyicha erkin almashtiriladigan valyutaga eksportga sotgan holda, Oʻzbekiston respublika tovar-xomashyo birjasida sotishga ruxsat berilsin. 3. Oʻzbekiston Respublikasi Moliya vazirligining hukumatlararo bitim boʻyicha “Farmprom” yopiq turdagi aksiyadorlik jamiyatidan (Ukraina) xarid qilinadigan dori-darmonlarni chakana dorixona tarmogʻi orqali aholiga sotish toʻgʻrisidagi taklifi qabul qilinsin. Chetdan keltiriladigan dori-darmonlar tannarxi amaldagi xarajatlar boʻyicha belgilansin, Oʻzbekiston tomoni dizel yonilgʻisini ortish va transportda tashish bilan bogʻliq Ukraina chegarasigacha sarflangan xarajatlar ham shu jumlaga kiradi. 5. 1995-yilda hukumatlararo bitim boʻyicha Qozogʻiston Respublikasiga yetkazib berilgan tabiiy gaz va elektr energiyasi uchun oʻzaro hisob-kitoblar hisobiga Qozogʻiston hududi boʻylab dizel yonilgʻisini temir yoʻlda tranzit tashish uchun “Oʻzfarmsanoat” konserniga 4000 vagonga kvota ajratilsin. 6. Belgilansinki, Tojikiston temir yoʻlining Leninobod uchastkasi boʻyicha temir yoʻlda tashish uchun haq toʻlash, istisno tariqasida, Vazirlar Mahkamasining 1997-yil 10-fevraldagi 56-f-son farmoyishi bilan belgilangan foydalanilmagan limitlar va idoraviy kvotalar hisobiga milliy valyutada amalga oshiriladi. 8. Oʻzbekiston Respublikasi Tashqi iqtisodiy aloqalar vazirligi, Tashqi iqtisodiy faoliyat milliy banki, Davlat bojxona qoʻmitasi “Farmeksim” ochiq turdagi aksiyadorlik jamiyati bilan “Farmprom” (Ukraina) yopiq turdagi aksiyadorlik jamiyati oʻrtasidagi kontrakt belgilangan muddatlarda roʻyxatdan oʻtkazilishini taʼminlasinlar. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
AHOLIGA PSIXIATRIYA YORDAMI KOʻRSATIShNI YaXShILASh ChORA-TADBIRLARI TOʻGʻRISIDA
(resolution, 2022-07-22)

Aholining ruhiy salomatligini muhofaza qilishni, bemorlarning ijtimoiy-huquqiy ahvolini va psixiatriya xizmati mutaxassislarini ijtimoiy himoya qilishni yaxshilash maqsadida Vazirlar Mahkamasi qaror qiladi: 1. Sogʻliqni saqlash vazirligi, Ichki ishlar vazirligi, Adliya vazirligi hamda boshqa vazirliklar va idoralar tomonidan ishlab chiqilgan Oʻzbekiston Respublikasida aholining ruhiy salomatligini muhofaza qilish tizimini takomillashtirishga doir tadbirlarning idoralararo dasturi ilovaga* muvofiq maʼqullansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 1997-yilda va keyingi yillarda ruhiy kasallarni ehtiyojga muvofiq mehnat qilishga qayta oʻrgatish va ishga joylashtirish uchun zarar koʻrib ishlayotgan korxonalarning bir qismini ixtisoslashtirilgan korxonalarga aylantirsinlar. Ruhiy kasallarni mehnat qilishga qayta oʻrgatish va ishga joylashtirish uchun ixtisoslashtirilgan korxonalar faoliyati soliq olish masalalari boʻyicha davolash muassasalari huzuridagi davolash-ishlab chiqarish ustaxonalari ishi shart-sharoitlariga tenglashtirilsin, ular faoliyatidan olingan daromadlar esa ixtisoslashtirilgan korxonalarning moddiy-texnika bazasini mustahkamlashga va hududiy psixiatriya muassasalarini mablagʻ bilan taʼminlashga yoʻnaltirilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.